**NACRT 26.10.22.**

Na temelju članka 181. stavka 4., članka 183. stavka 3. Zakona o zdravstvenoj zaštiti („Narodne novine“, br. 100/18, 125/19, 147/20 i 119/22) i članka 10. stavka 3. Zakona o sestrinstvu („Narodne novine“, br. 121/03, 117/08 i 57/11), uz prethodno pribavljeno mišljenje Hrvatske liječničke komore i Hrvatske komore medicinskih sestara, ministar zdravstva donosi

**PRAVILNIK**

**O IZMJENAMA PRAVILNIKA O SPECIJALISTIČKOM USAVRŠAVANJU PRVOSTUPNIKA SESTRINSTVA U DJELATNOSTI HITNE MEDICINE**

**Članak 1.**

U Pravilniku o specijalističkom usavršavanju prvostupnika sestrinstva u djelatnosti hitne medicine („Narodne novine“, br. 109/19 i 119/19) članak 3. stavak 1. točka 2., 3. i 5. mijenjaju se i glase:

„2) *specijalizant*je najmanje prvostupnik sestrinstva koji je zaposlen u radnom odnosu na neodređeno vrijeme u zdravstvenoj ustanovi čiji je osnivač Republika Hrvatska ili jedinica područne (regionalne) samouprave odnosno Grad Zagreb, u djelatnosti hitne medicine te kojem je izdano odobrenje za samostalan rad Hrvatske komore medicinskih sestara i rješenje ministarstva nadležnog za zdravstvo (u daljnjem tekstu: Ministarstvo) o odobrenju specijalizacije

3) *voditelj programa specijalističkog usavršavanja prvostupnika sestrinstva u djelatnosti hitne medicine*je medicinska sestra s najmanje završenim diplomskim studijem sestrinstva i minimalno deset godina ukupnog radnog iskustva u djelatnosti izvanbolničke i bolničke hitne medicine i važećim odobrenjem za samostalan rad

5) *mentor*je najmanje prvostupnik sestrinstva specijalist u djelatnosti hitne medicine s najmanje pet godina iskustva u djelatnosti hitne medicine te doktor medicine sa najmanje 5 godina iskustva u djelatnosti hitne medicine koji ima odobrenje za samostalan rad, odnosno doktor medicine specijalist hitne medicine koji ima odobrenje za samostalan rad, koji prati napredak specijalizanta u dijelu programa specijalizacije te je zaposlen u radnom odnosu u ovlaštenoj zdravstvenoj ustanovi za provođenje specijalističkog usavršavanja.“.

**Članak 2.**

U članku 4. stavku 2. riječ: „kliničke“ zamjenjuje se riječju: „bolničke“.

Stavak 3. mijenja se i glasi:

„(3) U svrhu provođenja plana i programa specijalizacije zdravstvena ustanova koja upućuje specijalizanta sklapa ugovor sa sveučilištem, odnosno sastavnicom sveučilišta ili veleučilištem, koje ima dopusnicu za provođenje programa specijalističkog usavršavanja.“.

Stavak 6. mijenja se i glasi:

„(6) Popis kompetencija koje stječe specijalizant završetkom specijalizacije tiskan je u Prilogu II. ovoga Pravilnika i čini njegov sastavni dio.“.

**Članak 3.**

Članak 5. stavak 3. mijenja se i glasi:

„(3) Ministar nadležan za zdravstvo (u daljnjem tekstu: ministar), uz prethodno pribavljeno mišljenje Hrvatske komore medicinskih sestara i Hrvatskog zavoda za hitnu medicinu, imenuje voditelja programa specijalizacije na vrijeme od pet godina.“.

**Članak 4.**

U članku 9. stavku 2. riječi: „ovlaštene zdravstvene ustanove“ zamjenjuju se riječima: „zavodi za hitnu medicinu koji su ovlašteni za provođenje specijalizacija“.

**Članak 5.**

Članak 10. mijenja se i glasi:

„Ovlaštena bolnička zdravstvena ustanova mora ispunjavati sljedeće uvjete:

– ima rješenje ministarstva za rad objedinjenog hitnog bolničkog prijema

– zapošljava u radnom odnosu najmanje jednog mentora koji ispunjava uvjete propisane ovim Pravilnikom.“.

**Članak 6.**

Članak 11. mijenja se i glasi:

„Ovlašteni zavod za hitnu medicinu jedinice područne (regionalne) samouprave odnosno Grada Zagreba uz standarde iz članka 9. stavka 2. ovoga Pravilnika mora imati u radnom odnosu najmanje jednog mentora koji mora ispunjavati uvjete propisane ovim Pravilnikom.“.

**Članak 7.**

U članku 12. stavak 1. mijenja se i glasi:

„(1) Ministarstvo donosi rješenje kojim daje ovlaštenje zdravstvenoj ustanovi za provođenje specijalizacije na rok od pet godina.“.

**Članak 8.**

Članak 13. mijenja se i glasi:

„Specijalizacija se može odobriti najmanje prvostupniku sestrinstva koji je zaposlen u radnom odnosu na neodređeno vrijeme u zdravstvenoj ustanovi čiji je osnivač Republika Hrvatska ili jedinica područne (regionalne) samouprave odnosno Grad Zagreb u djelatnosti hitne medicine, koji ima odobrenje za samostalan rad i najmanje dvije godine radnog iskustva u djelatnosti hitne medicine.“.

**Članak 9.**

Članak 14. mijenja se i glasi:

„Godišnju potrebu za specijalizacijama zdravstvenih radnika iz članka 13. ovoga Pravilnika odlukom utvrđuje ministar.“.

**Članak 10.**

Članak 15. mijenja se i glasi:

„(1) Zdravstvena ustanova podnosi Ministarstvu zahtjev za donošenje rješenja o odobrenju specijalizacije (u daljnjem tekstu: podnositelj zahtjeva).

(2) Podnositelj zahtjeva obvezan je uz zahtjev dostaviti sljedeću dokumentaciju:

– presliku diplome o završenom preddiplomskom studiju sestrinstva

– presliku odobrenja za samostalan rad

– dokaz o radnom iskustvu

– presliku ugovora o međusobnim pravima i obvezama vezanim uz specijalističko usavršavanje

– pisanu suglasnost osobe koja se predlaže za glavnog mentora

– pisanu suglasnost osobe koja se predlaže za mentora

– pisanu suglasnost ravnatelja ovlaštene zdravstvene ustanove za provedbu specijalizacije.

(3) Ministarstvo zdravstva će u roku od 30 dana od uredno zaprimljenog zahtjeva izdati rješenje o odobrenju specijalizacije i isto dostaviti podnositelju zahtjeva, kandidatu i Hrvatskom zavodu za hitnu medicinu.“.

**Članak 11.**

U članku 20. stavak 1. mijenja se i glasi:

„(1) Ispitivač na specijalističkom ispitu mora ispunjavati minimalno uvjete propisane za mentora.“.

**Članak 12.**

Članak 22. mijenja se i glasi:

„(1) Rješenjem o odobrenju polaganja specijalističkog ispita određuje se datum polaganja specijalističkog ispita i imenuju se tri člana i tajnik ispitne komisije od čega je jedan član najmanje prvostupnik sestrinstva specijalist u djelatnosti hitne medicine, drugi član doktor medicine specijalist hitne medicine, a treći član je najmanje prvostupnik sestrinstva specijalist u djelatnosti hitne medicine ili doktor medicine specijalist hitne medicine. Predsjednika ispitne komisije predlaže voditelj specijalističkog usavršavanja, a imenuje ga Ministarstvo.

(2) Rješenje iz stavka 1. ovoga članka dostavlja se ovlaštenoj zdravstvenoj ustanovi u kojoj se provodi specijalistički ispit, članovima ispitne komisije, specijalizantu i Hrvatskom zavodu za hitnu medicinu.“.

(3) Članovi i tajnik ispitne komisije imaju pravo na naknadu čiju visinu odlukom utvrđuje ministar.“.

**Članak 13.**

U članku 24. stavku 1. riječ: „kliničkoj“ briše se.

**Članak 14.**

Članak 28. mijenja se i glasi:

„(1) Minimalno jedan član Tima 2, najmanje prvostupnik sestrinstva, koji je na dan stupanja na snagu ovoga Pravilnika zaposlen u zavodu za hitnu medicinu jedinice područne (regionalne) samouprave odnosno Grada Zagreba obvezan je završiti specijalističko usavršavanje u djelatnosti hitne medicine u roku od tri godine od dana stupanja na snagu ovoga Pravilnika.

(2) Prvostupnik sestrinstva koji se zaposli na poslovima u Timu 2 nakon stupanja na snagu ovoga Pravilnika u obvezi je završiti specijalističko usavršavanje u roku od tri godine od dana početka rada.“.

**Članak 15.**

Članak 29. briše se.

**Članak 16.**

Dosadašnji Prilog I., II., III., IV., V. i VI. zamjenjuju se novim Prilogom I., II., III., IV., V. i VI. koji se nalaze u Dodatku ovoga Pravilnika i čine njegov sastavni dio.

**Članak 17.**

Rješenja o ovlaštenju za provođenje specijalističkog usavršavanja donesena sukladno članku 12. Pravilnika o specijalističkom usavršavanju prvostupnika sestrinstva u djelatnosti hitne medicine („Narodne novine“, br. 109/19 i 119/19) danom stupanja na snagu ovoga Pravilnika ostaju na snazi do isteka roka od pet godina.

**Članak 18.**

Ovaj Pravilnik stupa na snagu prvoga dana od dana objave u „Narodnim novinama“.

KLASA:

URBROJ:

Zagreb,

MINISTAR

izv. prof. dr. sc. Vili Beroš, dr. med.

DODATAK

**PRILOG I.**

|  |  |  |  |  |  |  |
| --- | --- | --- | --- | --- | --- | --- |
| **PLAN I PROGRAM SPECIJALISTIČKOG USAVRŠAVANJA** | | | | | | |
|  | **SADRŽAJ PROGRAMA** | **Predavanja (P)** | **Vježbe u kabinetu (V)** | **Kliničke vježbe (KV)** | **UKUPNO SATI** | **ECTS** |
| 1 | Organizacija, administracija i kvaliteta u hitnoj medicini | 20 |  |  | 20 | 1 |
| 2 | Klinička farmakologija hitne medicine i toksikologija | 20 |  |  | 20 | 1 |
| 3 | Komunikacija, etika i zdravstveno zakonodavstvo | 20 |  |  | 20 | 1 |
| 4 | Klinička propedeutika u hitnoj medicini | 20 |  | 20 | 40 | 2,5 |
| 5 | Anesteziologija, reanimatologija, intenzivno liječenje i liječenje boli | 20 |  |  | 20 | 1 |
| 6 | Hitna stanja u pedijatriji | 20 |  |  | 100 | 3,5 |
| 6.1.praktični rad u hitnom pedijatrijskom prijemu |  |  | 80 |
| 7 | Hitna stanja u ginekologiji i opstetriciji | 20 |  |  | 100 | 3,5 |
| 7.1. praktični rad u rađaoni |  |  | 50 |
| 7.2. hitni ginekološki prijem |  |  | 30 |
| 8 | Hitna stanja u kirurgiji | 20 |  |  | 20 | 1 |
| 9 | Hitna stanja u internoj medicini | 30 |  |  | 30 | 2 |
| 10 | Hitna stanja u neurologiji | 15 |  |  | 15 | 1 |
| 11 | Hitna stanja u psihijatriji | 15 |  |  | 55 | 2,5 |
| 11.1. praktični rad u hitnom prijemu psihijatrijskih bolesnika (ukoliko nije dio OHBP-a)\* |  |  | 40 |
|  | **SADRŽAJ PROGRAMA** | **Predavanja (P)** | **Vježbe u kabinetu (V)** | **Kliničke vježbe (KV)** | **UKUPNO SATI** | **ECTS** |
| 12 | Hitna stanja u infektologiji | 15 |  |  | 55 | 2,5 |
| 12.1. praktični rad u hitnom prijemu infektoloških bolesnika (ukoliko nije dio OHBP-a)\* |  |  | 40 |
| 13 | Hitna stanja u oftalmologiji i otorinolaringologiji | 15 |  |  | 15 | 1 |
| 14 | Izvanbolnička hitna medicina | 45 | 50 |  | 570 | 16,5 |
| 14.1 Telemedicina | 5 |  |  |
| 14.2. Medicinska prijavno-dojavna jedinica |  |  | 40 |
| 14.3 Rad na terenu |  |  | 430 |
| 15 | Bolnička hitna medicina | 50 |  |  | 520 | 15 |
| 15.1. Trijaža |  |  | 40 |
| 15.2. Rad u OHBP |  |  | 430 |
| 16 | Specijalistički ispit |  |  |  |  | 5 |
| **UKUPNO** | | **350** | **50** | **1200** | **1600** | **60** |

\* ukoliko je hitni prijem psihijatrijskih i/ili infektoloških bolesnika dio OHBP-a, predviđeni broj sati za ta područja dodaje se radu u OHBP-u

**PRILOG 1.1. VJEŽBE U KABINETU VJEŠINA**

U kabinetu vještina potrebno je uvježbati izvođenje slijedećih postupaka:

|  |
| --- |
| ABCDE pregled odraslih i djece |
| Osnovne mjere održavanja života odraslih |
| Osnovne mjere održavanja života djece |
| Postupci otvaranja, održavanja prohodnosti dišnog puta i ventilacije kod odraslih i djece |
| Postupci kod gušenja stranim tijelom |
| Postupak defibrilacije koristeći automatski vanjski defibrilator i manualni defibrilator |
| Postupak primjene mehaničkog ventilatora |
| Napredne mjere održavanja života kod odraslih |
| Napredne mjere održavanja života kod djece |
| Postavljanje intraosealnog puta |
| Prepoznavanje osnovnih poremećaja srčanog ritma |
| Postupak kod sinkronizirane elektrokardioverzije |
| Postupak kod transkutane elektrostimulacija srca |
| Trauma pregled odraslih i djece |
| Skidanje zaštitne kacige |
| Postavljanje ovratnika za imobilizaciju vratne kralježnice |
| Imobilizacija kralježnice i zdjelice koristeći dugu dasku, rasklopna nosila i vakuum madrac |
| Upotreba prsluka za imobilizaciju i izvlačenje i druge tehnike izvlačenja |
| Postupci imobilizacije ekstremiteta koristeći imobilizacijska sredstva |
| Postupci zaustavljanja krvarenja |
| Zbrinjavanje opeklina, ozeblina i amputiranih dijelova tijela |
| Određivanje postotka opečene površine tijela (odrasli i djeca) |
| Porod u izvanbolničkim uvjetima |
| Testiranje i održavanje medicinske opreme i uređaja |
| Upotreba sustava veza u hitnoj medicini |

**PRILOG II.**

|  |  |
| --- | --- |
|  | POPIS KOMPETENCIJA |
| 1 | Prepoznaje indikacije, izračunava potrebne koncentracije i provodi liječenje kisikom |
| 2 | Provodi temeljne postupke održavanja života (masaža srca, ventilacija maskom i samoširećim balonom uz primjenu AVD-a) |
| 3 | Prepoznaje srčani zastoj i provodi hitne medicinske postupke naprednog održavanja života (po smjernicama ERC-a) |
| 4 | Provodi ventilaciju maskom i samoširećim balonom |
| 5 | Provodi osnovne tehnike otvaranja dišnoga puta |
| 6 | Prepoznaje indikacije, kontraindikacije i koristi pomagala za otvaranje i održavanje prohodnosti dišnih putova |
| 7 | Prepoznaje indikaciju i postavlja orofaringealni tubus |
| 8 | Prepoznaje indikaciju i postavlja nazofaringealni tubus |
| 9 | Prepoznaje indikacije, kontraindikacije, moguće komplikacije, te provodi sukciju gornjih dišnih puteva pomoću katetera i tvrde cijevi širokog promjera |
| 10 | Postavlja supraglotička pomagala kod odraslih |
| 11 | Provodi umjetno disanje putem endotrahealnog tubusa i supraglotičkih pomagala |
| 12 | Prepoznaje letalne poremećaje srčanog ritma (asistolija, ventrikulska fibrilacija, ventrikulska tahikardija bez pulsa, električna aktivnost bez pulsa) i provodi postupak sukladno smjernicama ERC-a |
| 13 | Prepoznaje indikacije i izvodi sigurnu defibrilaciju manualnim defibrilatorom |
| 14 | Provodi ABCDE pregled bolesnika |
| 15 | Uzima SAMPLE anamnezu |
| 16 | Nadzire stanje bolesnika nakon oživljavanja |
| 17 | Utvrđuje smrt |
| 18 | Određuje rTS ljestvicu |
| 19 | Mjeri vitalne znakove (puls, tlak, disanje, temperatura) |
| 20 | Koristi kapnograf/kapnometar |
| 21 | Trajno nadzire vitalne znakove primjenom neinvazivnih metoda (monitoring) |
| 22 | Poznaje i priprema pribor i asistira pri brzoj indukciji u slijedu (RSI) |
| 23 | Koristi perfuzor i infuzijske pumpe i priprema ih za primjenu |
| 24 | Provodi aspiraciju sadržaja iz traheje kroz ET tubus |
| 25 | Priprema opremu i ventilator za mehaničku ventilaciju |
| 26 | Primjenjuje ocjenske ljestvice za procjenu intenziteta boli |
| 27 | Prepoznaje indikaciju, priprema potreban pribor i izvodi ispiranje želuca |
| 28 | Prepoznaje osnovne poremećaje srčanog ritma i provodi hitne medicinske postupke kod bradikardije i tahikardije prema smjernicama ERC-a |
| 29 | Poznaje postupak, priprema opremu te asistira kod transkutane elektrostimulacije |
| 30 | Poznaje postupak, priprema bolesnika i opremu te asistira kod hitne sinkronizirane defibrilacije (kardioverzije) |
| 31 | Prepoznaje stanje i provodi hitne medicinske postupke kod opstrukcije dišnog puta |
| 32 | Provodi postupak odstranjivanja stranog tijela iz dišnog puta kod osobe koja je pri svijesti |
| 33 | Provodi postupak odstranjivanja stranog tijela iz dišnog puta kod osobe koja je bez svijesti |
| 34 | Prepoznaje indikacije, priprema potreban pribor i bolesnika i uvodi nazogastričnu sondu |
| 35 | Poznaje postupak, priprema potreban pribor i bolesnika i uvodi uretralni kateter kod žena |
| 36 | Poznaje postupak, priprema potreban pribor i bolesnika i uvodi uretralni kateter kod muškaraca |
| 37 | Prepoznaje indikaciju i provodi hitne medicinske postupke kod bolesnika u hipoglikemiji |
| 38 | Vrši procjenu ozlijeđene osobe (početna procjena, brzi trauma pregled ili ciljani pregled, detaljni pregled, stalna procjena) |
| 39 | Izvodi postupke zaustavljanja krvarenja |
| 40 | Poznaje postupak i zbrinjava amputirani dio tijela |
| 41 | Prepoznaje indikacije i pruža hitne medicinske postupke osobama s iščašenjima zglobova |
| 42 | Prepoznaje ozljede glave i provodi hitne medicinske postupke |
| 43 | Prepoznaje ozljede prsnog koša i provodi hitne medicinske postupke |
| 44 | Prepoznaje ozljede zdjelice i provodi hitne medicinske postupke |
| 45 | Prepoznaje ozljede trbuha i provodi hitne medicinske postupke |
| 46 | Prepoznaje ozljede kralježnice i provodi hitne medicinske postupke |
| 47 | Prepoznaje ozljede ekstremiteta i provodi hitne medicinske postupke |
| 48 | Provodi hitne medicinske postupke kod opeklina |
| 49 | Provodi hitne medicinske postupke kod smrzotina |
| 50 | Prepoznaje politraumu i provodi hitne medicinske postupke |
| 51 | Primjenjuje postupke okretanja ozlijeđenog u liniji |
| 52 | Prepoznaje indikacije i postavlja Schantzov ovratnik kod ozljede vratne kralježnice |
| 53 | Prepoznaje indikacije i postavlja neoprenske udlage kod prijeloma ekstremiteta |
| 54 | Prepoznaje indikacije i postavlja Kramerove udlage |
| 55 | Prepoznaje indikacije i postavlja vakuum udlage |
| 56 | Prepoznaje indikacije i koristi rasklopna nosila |
| 57 | Prepoznaje indikacije i koristi vakuum madrac |
| 58 | Prepoznaje indikacije i postavlja prsluk za imobilizaciju i izvlačenje iz vozila |
| 59 | Prepoznaje indikacije i postavlja pojas za imobilizaciju zdjelice |
| 60 | Prepoznaje indikacije i postavlja ozlijeđenog na dugu dasku s bočnim fiksatorima glave uz uporabu remena za fiksaciju tijela |
| 61 | Izvodi deimobilizaciju |
| 62 | Provodi postupak pripreme rane za kiruršku obradu (ispiranje, sterilno pokrivanje) |
| 63 | Provodi temeljne tehnike instrumentiranja |
| 64 | Samostalno postavlja sve vrste sadrene imobilizacije |
| 65 | Primjenjuje zavojni materijal |
| 66 | Opisuje postupak, priprema pribor i asistira pri provođenju hitne torakalne drenaže |
| 67 | Prepoznaje vaginalno krvarenje u trudnoći i provodi postupke hitne medicinske pomoći |
| 68 | Dovršava normalni porod na terenu |
| 69 | Asistira pri porodu u objedinjenom hitnom bolničkom prijemu |
| 70 | Ocjenjuje osnovne parametre vitalnosti novorođenčeta APGAR testom |
| 71 | Zbrinjava majku i novorođenče |
| 72 | Provodi postupak s posteljicom |
| 73 | Provodi specifične postupke oživljavanja trudnice |
| 74 | Izvodi postupke mjerenja vitalnih znakova kod djece (puls, krvni tlak, disanje, temperatura) |
| 75 | Uspostavlja periferni venski put kod novorođenčeta i djece |
| 76 | Provodi temeljne postupke održavanja života novorođenčadi i djece uz primjenu automatskog vanjskog defibrilatora u skladu sa smjernicama |
| 77 | Provodi osnovne tehnike otvaranja dišnoga puta kod djece |
| 78 | Postavlja orofaringealni i nazofaringealni tubus kod novorođenčadi i djece |
| 79 | Postavlja supraglotička pomagala kod novorođenčadi i djece |
| 80 | Prepoznaje indikacije te provodi sukciju gornjeg dišnog puta pomoću katetera kod djece |
| 81 | Provodi umjetno disanje sa samoširećim balonom i maskom kod novorođenčadi i djece |
| 82 | Uspostavlja intraosealni put kod djece bez svijesti |
| 83 | Provodi napredne postupke održavanja života kod djece u skladu sa smjernicama |
| 84 | Prepoznaje indikacije i provodi hitne medicinske postupke odstranjivanja stranog tijela iz dišnog puta kod novorođenčadi i djece |
| 85 | Provodi imobilizacijske postupke kod djece |
| 86 | Priprema bolesnika i pribor za tamponadu nosa |
| 87 | Provodi trijažu u velikim nesrećama i katastrofama |
| 88 | Primjenjuje ATS ljestvicu trijaže u OHBP-u |
| 89 | Primjenjuje tehnike izvlačenja ozlijeđenog iz vozila |
| 90 | Provodi postupak skidanja zaštitne kacige |
| 91 | Primjenjuje transportne položaje u skladu s vrstom bolesti/ozljede |
| 92 | Prepoznaje znakove i simptome toplinskog udara i provodi hitne medicinske postupke |
| 93 | Auskultira srce i pluća i razlikuje patološke od normalnih tonova/šumova |
| 94 | Prepoznaje znakove i simptome tenzijskog pneumotoraksa i pruža hitne medicinske postupke |
| 95 | Izvodi perkusiju |
| 96 | Vrši neurološki pregled FAST test metodom |
| 97 | Primjenjuje Hrvatski indeks prijema hitnog poziva za MPDJ |
| 98 | Koristi komunikacijske sustave u djelatnosti hitne medicine |
| 99 | Koristi GIS (geografski informacijski sustav) |
| 100 | Prepoznaje zakonodavnu i etičku dimenziju zdravstvene skrbi i primjenjuje važeće propise |
| 101 | Vodi zdravstvenu dokumentaciju iz svog područja rada |
|  | PRIMJENJUJE LIJEKOVE (prema smjernicama): |
| 1 | Adrenalin - samo u kardiopulmonalnoj reanimaciji i anafilaktičnom šoku (prema smjernicama ERC-a) |
| 2 | Glukozu - samo u hipoglikemiji |
| 3 | Nitroglicerin - kod epistakse uzrokovane visokim tlakom i kod boli u prsištu |
| 4 | Diazepam klizmu - febrilne konvulzije kod djece |
| 5 | Diazepam IV. - samo u epileptičkom statusu |
| 6 | Acetil salicilna kiselina |
| 7 | Lidokain 2% - kod postavljanja IO. puta kod osoba pri svijesti |
| 8 | Salbutamol |
| 9 | Atropin - samo u bradikardiji (prema smjernicama ERC-a) |
| 10 | Antagonist opioida (Nalokson) |
| 11 | Glukagon - samo kod hipoglikemije |
| 12 | Amiodaron - samo u kardiopulmonalnoj reanimaciji (prema smjernicama ERC-a) |
| 13 | Morfij - analgezija (prema smjernicama za liječenje boli HZHM) |
| 14 | Tramadol - analgezija (prema smjernicama za liječenje boli HZHM) |
| 15 | Furosemid - kod plućnog edema |
| 16 | NaCl 0,9% - nadoknada tekućine |

**PRILOG III.**

STANDARDI U POGLEDU PROSTORA I  
MEDICINSKO-TEHNIČKE OPREME KABINETA VJEŠTINA

STANDARDI U POGLEDU PROSTORA:

U kabinetu vještina potrebno je osigurati sljedeće standarde prostora za specijalizante:

1. 2,5 m2 po specijalizantu

2. sanitarni čvor.

STANDARDI U POGLEDU MEDICINSKO-TEHNIČKE OPREME:

|  |  |  |
| --- | --- | --- |
| **Standardi u pogledu opreme** | | **Količina** |
| 1. | Model kliničkih vještina za vježbanje osnovnih mjera održavanja života odraslih | 1 na 10 polaznika |
| 2. | Model kliničkih vještina za vježbanje osnovnih mjera održavanja života djece starije od jedne godine | 1 na 10 polaznika |
| 3. | Model kliničkih vještina za vježbanje osnovnih mjera održavanja života dojenčadi | 1 na 10 polaznika |
| 4. | Model kliničkih vještina za vježbu zbrinjavanja dišnog puta | 1 na 10 polaznika |
| 5. | Model kliničkih vještina za vježbanje naprednih postupaka održavanja života odraslih | 1 na 10 polaznika |
| 6. | Model kliničkih vještina za vježbanje vođenja poroda s novorođenčetom | 1 na 10 polaznika |
| 7. | Set za porod | 1 na 10 polaznika |
| 8. | Model kliničkih vještina za postavljanje intraosealnog puta | 1 na 10 polaznika |
| 9. | Set za postavljanje intraosealnog puta | 1 na 10 polaznika |
| 10. | Ovratnik za imobilizaciju vratne kralježnice za djecu i odrasle | 2 na 10 polaznika |
| 11. | Vakuum madrac | 1 na 10 polaznika |
| 12. | Prsluk za imobilizaciju i izvlačenje ozlijeđenog | 1 na 10 polaznika |
| 13. | Rasklopna nosila | 1 na 10 polaznika |
| 14. | Duga daska za imobilizaciju s bočnim stabilizatorima glave i priborom za učvršćivanje pacijenta | 1 na 10 polaznika |
| 15. | Sredstva za imobilizaciju okrajina (vakuum udlage, splint udlage) | 1 na 10 polaznika |
| 16. | Motociklistička kaciga | 1 na 10 polaznika |
| 17. | Pojas za imobilizaciju zdjelice | 1 na 10 polaznika |
| 18. | Automatski vanjski defibrilator za edukaciju | 1 na 10 polaznika |
| 19. | Ručni defibrilator s mogućnošću analize srčanog ritma i poluautomatske defibrilacije i dodatnim priborom (EKG, krvni tlak, SpO2, kapnometrija) | 1 na 10 polaznika |
| 20. | Transportni ventilator | 1 na 10 polaznika |
| 21. | Aspirator | 1 na 10 polaznika |
| 22. | Ručna tetra stanica | 2 na 10 polaznika |
| 23.. | Tlakomjer | 1 komad |
| 24. | Fonendoskop | 1 komad |
| 25. | Glukometar | 1 komad |
| 26. | Pulsni oksimetar | 1 komad |
| 27. | Termometar | 1 komad |
| 28. | Dijagnostička svjetiljka | 1 komad |
| 29. | Neurološki čekić | 1 komad |
| 30. | Orofaringealni tubusi za odrasle i djecu | 1 komplet |
| 31. | Nazofaringealni tubus za odrasle | 1 komplet |
| 32. | Laringealne maske za djecu i odrasle | 1 komplet |
| 33. | i-gel za djecu i odrasle | 1 komplet |
| 34. | Aspiracijski kateteri različitog promjera | 5 komada |
| 35. | Nosni kateter za kisik | 5 komada |
| 36. | Maska za primjenu kisika sa spremnikom | 5 komada |
| 37. | Džepna maska za ventilaciju »usta na masku« | 1 na 10 polaznika |
| 38. | Samošireći balon s maskom i spremnikom za odrasle i djecu | 2 komada |
| 39. | Laringoskop sa pripadajućim špatulama različitih veličina | 1 komad |
| 40. | Endotrahealni tubusi za odrasle | 2 komada od svake veličine |
| 41. | Fiksatori za endotrahealni tubus | 3 komada |
| 42. | Maske za neinvazivnu ventilaciju (NIV) svih veličina | 1 komad od svake veličine |
| 43. | Jednokratne samoljepljive elektrode za monitoring | 1 pakiranje |
| 44. | Jednokratne samoljepljive elektore za defibrilaciju i monitoring za odrasle i djecu | 1 od svake veličine na 10 polaznika |
| 45. | Intravenske kanile različitih veličina | 30 komada |
| 46. | Poveska za zaustavljanje krvarenja | 2 komada |
| 47. | Sistem za infuziju | 10 komada |
| 48. | Boca za kisik do 3 litre s redukcijskim ventilom | 2 komada |
| 49. | Bakteriološki filter | 10 komada |
| 50. | Isotermalna folija | 10 komada |
| 51. | Zavojni materijal za zbrinjavanje ozljeda i krvarenja | 1 komplet po polazniku |
| 52. | Set za velike nesreće i katastrofe | 1 set |
| 53. | Osobna zaštitna oprema | 1 set po polazniku |
| 54. | Stol | 2 komada |
| 55. | Stolice s naslonom | 1 po polazniku |

**PRILOG IV.**

KNJIŽICA SPECIJALISTIČKOG USAVRŠAVANJA



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vlastoručni potpis)

Ime i prezime

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(zdravstvena ustanova)

na specijalističkom usavršavanju iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Specijalizacija odobrena rješenjem Ministarstva zdravstva Republike Hrvatske

KLASA:\_\_\_\_\_\_\_\_\_\_\_\_\_\_\_ URBROJ: \_\_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_

Mentor:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i titula mentora)

Specijalistički program započeo dana\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Voditelj specijalističkog usavršavanja)

Naziv zdravstvene

ustanove u kojoj Dio

se obavlja spec. staž programa

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Trajanje specijalizacije

od **\_\_\_\_\_\_\_\_\_\_\_\_\_\_\_\_\_\_\_\_\_\_** do \_\_\_**\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Opis poslova

PRAĆENJE USPJEHA:

Usmeni ispit:

Ocjena:

Glavni mentor: Mentor:

(potpis glavnog mentora) (potpis mentora)

Završno mišljenje glavnog mentora o savladanom programu na kolokvijima:

Plan i program specijalizacije završen dana \_\_\_\_\_\_\_\_\_\_\_\_\_\_\_\_\_\_\_

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_

(glavni mentor)

**PRILOG V.**

REPUBLIKA HRVATSKA

MINISTARSTVO ZDRAVSTVA

KLASA:

URBROJ:

Z A P I S N I K

o polaganju specijalističkog ispita u djelatnosti hitne medicine

Ispitna komisija:

predsjednik: \_\_\_\_\_\_\_\_\_\_\_\_\_\_\_\_\_\_\_\_\_\_\_

članovi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tajnik:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime kandidata) (stručni naziv)

rođen/a u \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(mjesto) (općina) (država)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(zdravstvena ustanova za čije potrebe se specijalizira)

Polaganje ispita odobreno je rješenjem Ministarstva zdravstva Republike Hrvatske

KLASA:\_\_\_\_\_\_\_\_\_\_\_\_\_\_\_\_ URBROJ:\_\_\_\_\_\_\_\_\_\_\_\_\_\_\_\_\_ od

\_\_\_\_\_\_\_\_\_\_\_\_\_\_\_\_

(datum)

Ispit se održava \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ovlaštena zdravstvena ustanova u kojoj se polaže ispit)

I

Usmeni dio ispita polagao-la dana:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pitanja:

Uspjeh: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(položio/la, nije položio/la)

II

Praktični dio ispita polagao-la dana:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zadatak:

Uspjeh: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(položio/la, nije položio/la)

III

Ispit polagao-la dana:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ispit započeo u\_\_\_\_\_\_\_\_\_sati, a završio u \_\_\_\_\_\_\_\_\_\_\_\_sati. Ocjena:

(položio/la, nije položio/la)

Prema uspjehu koji je kandidat pokazao na ispitu, Ispitna komisija zaključuje da je kandidat ispit

(položio/nije položio)

Zapisnik ovjerava:

predsjednik: \_\_\_\_\_\_\_\_\_\_\_\_\_\_\_\_\_\_\_\_\_\_\_

članovi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tajnik:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_

Primjedbe:

**PRILOG VI.**

REPUBLIKA HRVATSKA

MINISTARSTVO ZDRAVSTVA

KLASA:\_\_\_\_\_\_\_\_\_\_\_\_\_\_\_\_\_\_\_\_

URBROJ:\_\_\_\_\_\_\_\_\_\_\_\_\_\_\_\_\_\_\_

Zagreb, \_\_\_\_\_\_\_\_\_\_\_\_\_\_\_\_\_\_

Temeljem članka 184. stavka 1. Zakona o zdravstvenoj zaštiti („Narodne novine“, br. 100/18, 125/19, 147/20 i 119/22) i članka 25. stavka 1. Pravilnika o specijalističkom usavršavanju prvostupnika sestrinstva u djelatnosti hitne medicine („Narodne novine“, br. 109/19 i 119/19), Ministarstvo zdravstva izdaje

**UVJERENJE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(ime i prezime)

rođen/a\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(datum) (mjesto) (država)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(stručni naziv)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

zdravstvena ustanova za čije potrebe se specijalizira

polagao/la je dana \_\_\_\_\_\_\_\_\_\_\_\_\_\_ pred Ispitnom komisijom Ministarstva zdravstva specijalistički ispit u djelatnosti hitne medicine

Ispit je položio/la

I stekao/la naziv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv specijalnosti)

MINISTAR